ai4bharat/Pralekha huggingface dataset:
पंतप्रधान कार्यालय
टेबल टेनिसमध्ये पुरुष एकेरीत सुवर्णपदक जिंकल्याबद्दल शरथ कमलचे पंतप्रधानांनी अभिनंदन केले
नवी दिल्ली, 8 ऑगस्ट 2022
बर्मिंघम येथे राष्ट्रकुल क्रीडा स्पर्धा 2022 मध्ये टेबल टेनिसमध्ये पुरुष एकेरीत सुवर्णपदक जिंकल्याबद्दल शरथ कमलचे पंतप्रधान नरेंद्र मोदी यांनी अभिनंदन केले आहे.
पंतप्रधानांनी ट्विट मध्ये म्हटले आहे;
"@sharathkamal1 ने पटकावलेले सुवर्णपदक इतिहासात खूप खास म्हणून नोंदले जाईल. त्याने संयम, दृढनिश्चय आणि लवचिकतेची ताकद दाखवली आहे. त्याने उत्कृष्ट कौशल्य देखील दाखवून दिले. हे पदक भारतीय टेबल टेनिससाठी एक मोठी चालना आहे. त्याचे अभिनंदन आणि शुभेच्छा . #Cheer4India."S.Kakade/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
पंतप्रधान येत्या 29 फेब्रुवारीला बुंदेलखंड महामार्गाची पायाभरणी करणार
त्याचदिवशी पंतप्रधान 10 हजार शेतकरी उत्पादन संस्था म्हणजे एफपीओचे सुद्धा उद्घाटन करणार
नवी दिल्ली, 27 फेब्रुवारी 2020
पंतप्रधान येत्या 29 फेब्रुवारीला चित्रकूट इथल्या बुंदेलखंड महामार्गाचे उदघाटन करणार आहेत. हा महामार्ग उत्तरप्रदेश संरक्षण औदयोगिक पट्ट्यातल्या भागांना एकमेकांशी जोडेल. हा महामार्ग चित्रकूट,बांदा ,हमीरपूर,आणि जालौन जिल्ह्यातून जाणार आहे. तसेच हा महामार्ग बुंदेलखंड भागाला आग्रा-लखनौ आणि यमुना महामार्गाने राजधानी दिल्लीला जोडण्यासाठी महत्वाचा मार्ग ठरेल.
296 किलोमीटर लांबीच्या या मार्गामुळे चित्रकूट, बांदा, माहोबा, हमीरपूर, जालौन, ओराइयः , एतावाह या जिल्ह्यांना फायदा होईल.
देशाला 2025 सालापर्यंत जमिनीवरील उपकरणे,पाणबुड्या ,हेलिकॉप्टर्स, हवाई अस्त्रे अशा सरंक्षक आणि संदेशवहन सामुग्रीची आवश्यकता भासणार आहे..त्याची अंदाजे किंमत अडीचशे अब्ज अमेरिकन डॉलर्स इतकी आहे..
यासाठी लखनौ येथे 21 फेब्रुवारीला झालेल्या गुंतवणूकदारांच्या परिषदेत सरकारने उत्तरप्रदेशात संरक्षण औद्योगिक पट्टा उभारण्याची घोषणा केली होती
केंद्रसरकारने सुरुवातीला सहा ठिकाणी अशी केंद्रे सुरु करण्याचे ठरविले आहे. यापैकी बुंदेलखंडातल्या झाशी आणि चित्रकूट येथील काम प्रगतीपथावर आहे. यासाठी बिगरशेतजमीन संपादित केली आहे. गरीब शेतकऱ्यांना याचा फायदा झाला आहे.
शेतकरी उत्पादन संस्था –उद्घाटन
पंतप्रधान श्री नरेंद्र मोदी देशभरातील दहा हजार शेतकरी उत्पादन संस्थांचे त्या दिवशी उदघाटन करणार आहेत.
देशातल्या 86 टक्के शेतकऱ्यांकडे 1.1 हेक्टरपेक्षा कमी जमीन आहे. या शेतकऱ्यांना तंत्रज्ञानाबद्दल माहिती, उत्तम बियाणे, खते, कीटकनाशके यांचा पुरवठा सहज उपलब्ध होत नाही. तसेच त्यांची आर्थिक स्थितीदेखील कमकुवत असते. एफपीओ द्वारा अशा शेतकऱ्यांना मदत केली जाईल. शेतकऱ्यांचे उत्त्पन्न २०२२ पर्यंत दुप्पट करण्यासाठी ७ हजार अशा संस्था सुरु करण्याची शिफारीश केली गेली. परंतु केंद्र सरकारने हे उद्दिष्ट गाठण्यासाठी अशा 10 हजार संस्था सुरु करण्याचे योजिले आहे.फळबागांसाठी सरकारने 2020-21 च्या अर्थसंकल्पात समूह पद्धत अंगीकारून एक जिल्हा एक उत्पादन करून त्याच्या विपणन आणि निर्यात करण्याचा विचार मांडला आहे.
केंद्रातील नरेंद्र मोदी सरकारने नव्या केंद्रीय योजनेअंतर्गत 10 हजार शेतकरी उत्पादन संस्था सुरु करण्याचे योजिले आहे.
B.Gokhale/Patgaonkar/P.Kor
(Visitor Counter : 66
पंतप्रधान कार्यालय
पंतप्रधानांनी केली पीएम-श्री योजनेची घोषणा
विकसित भारताच्या उभारणीसाठी, देशभरात 14500 पेक्षा जास्त शाळा प्रधानमंत्री स्कूल्स फॉर रायझिंग इंडिया – पीएम-श्री योजनेअंतर्गत विकसित आणि अद्ययावत केल्या जाणार
नवी दिल्ली, 5 सप्टेंबर 2022
राष्ट्रीय शिक्षक दिनाच्या निमित्ताने पंतप्रधान नरेंद्र मोदी यांनी नवीन पीएम श्री स्कूल्स योजनेची घोषणा केली- विकसित भारताच्या उभारणीसाठी पीएम स्कूल्स  या योजनेअंतर्गत केंद्र सरकार देशभरातील 14,500 पेक्षा जास्त शाळा अद्ययावत आणि विकसित केल्या जाणार आहेत.
राष्ट्रीय शैक्षणिक धोरण 2020 ची सर्व उद्दिष्टे पीएम श्री स्कूल्स मध्ये दिसून येतील आणि या शाळा शैक्षणिक धोरणाची अंमलबजावणी करणारे आदर्श उदाहरण तसेच आसपासच्या भागातील शाळांना मार्गदर्शक म्हणून काम करतील. गुणवत्तापूर्ण अध्यापन, अध्ययन आणि संज्ञानात्मक विकास हे या शाळांचे मुख्य उद्देश असतील, त्यासोबतच सर्वंकष आणि चौफेर गुणवत्ता असलेले तसेच 21 व्या शतकातील महत्वाची कौशल्ये आत्मसात केलेल्या व्यक्ती निर्माण केल्या जातील.
ह्या PM-SHRI शाळांमध्ये अध्ययन-अध्यापनासाठी आधुनिक, परिवर्तनशील आणि सर्वंकष पद्धती वापरल्या जातील. संशोधन प्रणित, अध्ययनकेंद्री अशी ही शिक्षणपद्धती असेल. या शाळा, नव्या राष्ट्रीय शैक्षणिक धोरणाची अंमलबजावणी करणाऱ्या आदर्श शाळा ठरतील, अशा मला विश्वास आहे, अशी भावना पंतप्रधानांनी हि घोषणा करतांना व्यक्त केली.
पंतप्रधानांनी ट्वीट मालिकेतून या योजनेविषयी माहिती दिली;
"आज #TeachersDay च्या निमित्ताने मला एका नवीन उपक्रमाची घोषणा करतांना अतिशय आनंद होत आहे. -प्रधानमंत्री स्कूल्स फॉर रायझिंग इंडिया  या योजनेअंतर्गत, देशातील 14,500 शाळा विकसित आणि अद्ययावत केल्या जाणार आहेत. ह्या शाळा आदर्श शाळा ठरतील आणि त्यात राष्ट्रीय शिक्षण धोरणाचे संपूर्ण उद्दिष्ट त्यातून साध्य केले जाऊ शकेल.”
"ह्या PM-SHRI शाळांमध्ये शिक्षण अध्ययनासाठी आधुनिक, परिवर्तनशील आणि सर्वंकष पद्धती वापरल्या जातील. संशोधन प्रणित, अध्ययनकेंद्री अशी ही शिक्षणपद्धती असेल. तसेच या शाळांमध्ये आधुनिक पायाभूत सुविधा, जसे की अद्ययावत तंत्रज्ञान,स्मार्ट वर्गखोल्या, क्रीडा सुविधा आणि इतर अनेक सुविधांवर भर दिला जाईल.”
"राष्ट्रीय शैक्षणिक धोरणाने गेल्या काही काळात शिक्षण क्षेत्रात मोठे बदल घडवले आहेत. मला खात्री आहे, पीएम- श्री  शाळा देखील, देशभरातील लाखो विद्यार्थ्यांना असे शिक्षण देऊन, राष्ट्रीय शैक्षणिक धोरणाचे उद्दिष्ट साध्य करण्यात मोठे योगदान देतील.”R.Aghor/Radhika/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
अरुणाचल प्रदेशातील मुक्तो विधानसभा मतदारसंघातील मागो गावाच्या सीमावर्ती भागातील विकासाचे पंतप्रधानांनी केले स्वागत
अरुणाचल प्रदेशातील मुक्तो विधानसभा मतदारसंघातील मागो गावामधील सीमावर्ती भागात झालेल्या विकासाचे पंतप्रधान नरेंद्र मोदी यांनी स्वागत केले आहे आणि यामुळे सीमावर्ती गावांमध्ये राहणारे नागरिक सक्षम होतील असे ते म्हणाले.
अरुणाचल प्रदेशचे मुख्यमंत्री पेमा खांडू यांच्या ट्विटला प्रतिसाद देताना पंतप्रधानांनी ट्विट केले;
''सीमावर्ती भागातील स्वागतार्ह विकास, सीमावर्ती गावांमध्ये राहणाऱ्या नागरिकांना सक्षम करेल.''
नौवहन मंत्रालय
2 मार्चपासून सुरू होणार्या दुसर्या मेरीटाईम इंडिया समिट-2021 मध्ये 24 देश सहभागी होणार
पंतप्रधान व्हर्च्युअल समिटचे उद्घाटन करणार
2 ते 4 मार्च दरम्यान आभासी माध्यमातून होणाऱ्या दुसर्या मेरीटाईम इंडिया समिट-2021 मध्ये सुमारे 20,000 प्रतिनिधी, 24 भागीदार देश सहभागी होतील आणि 400 हून अधिक प्रकल्प प्रदर्शित केले जातील. पंतप्रधान नरेंद्र मोदी 2 मार्च रोजी मेरीटाइम इंडिया समिट -2021 चे उद्घाटन करतील. बंदर, नौवहन व जलवाहतूक मंत्रालयाने औद्योगिक भागीदार फिक्की आणि ज्ञान भागीदार इवाय यांच्या संयुक्त विद्यमाने हा कार्यक्रम आयोजित केला आहे.
राष्ट्रीय मीडिया सेंटर येथे आज कर्टन रेझर पत्रकार परिषदेला संबोधित करताना केंद्रीय बंदर, नौवहन आणि जलमार्ग मंत्री मनसुख मांडवीय म्हणाले की मेरीटाइम इंडिया समिट  आंतरराष्ट्रीय सहकार्यासाठी एक शक्तिशाली व्यासपीठ उपलब्ध करुन देईल आणि ज्ञान आणि संधींचे परस्पर आदानप्रदान करण्यासाठी भागीदार देशांना एकत्र आणेल.
मनसुख मांडवीय आणि वरिष्ठ अधिकार्यांनी पत्रकार परिषदेदरम्यान एमआयएस -2021 साठी एक माहितीपत्रक आणि www.maritimeindiasummit.in संकेतस्थळ देखील सुरू केले. सध्या सुरू असलेल्या कोविड -19 महामारीच्या परिस्थितीमुळे संपूर्ण शिखर परिषद www.maritimeindiasummit.in या व्हर्च्युअल प्लॅटफॉर्म वर आयोजित केली जाईल. आजपासून अभ्यागत आणि प्रदर्शकांची नोंदणी सुरू होईल.
पर्यावरण, वन एवं जलवायु परिवर्तन मंत्रालय
लोकसहभागातून साध्य करू ‘स्वच्छ हवा सर्वांसाठी’ अभियान – केंद्रीय मंत्री भूपेंद्र यादव
नवी दिल्ली, 21 मे 2022
‘स्वच्छ हवा सर्वांसाठी’ या अभियानात लोकांना सहभागी करून घेण्याची वेळ आलेली आहे. हवेची गुणवत्ता सुधारण्यासाठी सुरू केलेल्या प्रयत्नांमुळे देशभरातील शहरांमध्ये हवेच्या गुणवत्तेवर सकारात्मक परिणाम दिसून येऊ लागले आहेत. मात्र, आपले नियोजित ध्येय गाठण्यासाठी या प्रयत्नांना लोकसहभागाची जोड दिली पाहिजे, असे प्रतिपादन केंद्रीय पर्यावरण, वन व हवामान बदल मंत्री भूपेंद्र यादव यांनी केले. ते आज चेन्नई इथे ‘राष्ट्रीय स्वच्छ हवा कार्यक्रम’ आणि ‘एक्सव्ही एफ.सी. मिलिअन प्लस सिटीज् चॅलेंज’ अर्थात 15 व्या वित्त आयोगाच्या शहरांतील आव्हानांसंदर्भात असलेल्या विशेष निधी योजनेंतर्गत आढावा कार्यशाळेच्या उद्घाटन प्रसंगी बोलत होते. दक्षिण भारतासाठीच्या या विशेष निधी योजनेत तमिळनाडू, आंध्र प्रदेश, कर्नाटक, तेलंगण, केरळ, अंदमान व निकोबार, लक्षद्वीप, पुद्दुचेरी, दमण व दीव आणि दादरा व नगर हवेली यांचा समावेश आहे.
भारतीय वाहने आणि इंधनासाठी बी.एस.- VI मानक लागू करण्याचा धोरणात्मक निर्णय हा हवेच्या प्रदुषणावर मात करण्याच्या दृष्टीने उचललेले अजून एक क्रांतिकारक पाऊल आहे, असे यादव यांनी सांगितले.
समग्र दृष्टीकोन अंगीकारत देशातील जवळपास 100 शहरांमधील हवेची गुणवत्ता सुधारत जनतेसाठी स्वच्छ हवेप्रती पंतप्रधान नरेंद्र मोदी वचनबद्ध असल्याचा पुनरुच्चार यादव यांनी यावेळी केला.
हवेची गुणवत्ता सुधारण्यासाठी तरुणांनी सक्रीय व्हावे, शाश्वत जीवनशैलीचा अंगीकार करावा, समाजात बदल घडवून आणण्यासाठी योग्य वागणूक व दृष्टीकोन बाळगत समाजातल्या परिवर्तनाचे दूत व्हावे असे आवाहन पर्यावरण मंत्र्यांनी आपल्या भाषणात केले. समन्वय, सहकार्य, सहभाग आणि सर्व भागीदारांचे निरंतर प्रयत्न या घटकांच्या आधारे ‘राष्ट्रीय स्वच्छ हवा कार्यक्रमा’ची उद्दीष्टे गाठता येतील आणि देशातील हवेच्या प्रदुषणाच्या समस्येवर परिणामकारक उपाययोजना करणे शक्य होईल, असा विश्वास यादव यांनी व्यक्त केला.N.Chitale/R.Bedekar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 142
रेल्वे मंत्रालय
ऑक्टोबर, 2022 पर्यंत एकूण 2843 किमी लांबीच्या समर्पित मालवाहतूक कॉरिडॉरचा  1610 किमी लांबीचा टप्पा पूर्ण
व्यापार-ते-ग्राहक आणि व्यापार-ते-व्यापार बाजारपेठ काबीज करण्यासाठी भारतीय रेल्वेने भारतीय टपाल विभागाच्या सहयोगाने सुरु केली संयुक्त पार्सल सेवा
नवी दिल्ली, 21 डिसेंबर 2022
समर्पित मालवाहतुकीसाठी, भारतीय रेल्वेने समर्पित मालवाहतूक कॉरिडॉर , समाविष्ट पश्चिम समर्पित मालवाहतूक कॉरिडॉर  आणि पूर्व समर्पित मालवाहतूक कॉरिडॉर  हा एकूण 2843 किमी लांबीचा पायाभूत सुविधेचा मोठा प्रकल्प हाती घेतला आहे.
ऑक्टोबर 2022 पर्यंत, या एकूण 2843 किमी लांबीच्या मार्गापैकी एकूण 1610 किमी  लांबीच्या मार्गाचे बांधकाम पूर्ण झाले आहे.
भारतीय रेल्वेने भारतीय टपाल विभागाच्या सहयोगाने संयुक्त पार्सल सेवा  सुरु केली आहे. ई-कॉमर्स आणि एमएसएमई बाजारपेठेवर विशेष लक्ष केंद्रित करत, व्यापार-ते-ग्राहक  आणि व्यापार-ते-व्यापार  बाजारपेठ काबीज करणे हे यामागचे उद्दिष्ट आहे. 'जेपीपी' अंतर्गत, भारतीय टपाल विभाग, पहिल्या आणि शेवटच्या स्थानकादरम्यान सेवा प्रदान करते आणि भारतीय रेल्वे मधल्या स्थानकांसाठी सेवा प्रदान करते. या अनुषंगाने, 31.03.2022 रोजी सूरत आणि वाराणसी दरम्यान ताप्ती गंगा एक्स्प्रेसला  पार्सल बोगी जोडून 'जेपीपी' साठी एक प्रयोगात्मक प्रकल्प सुरू करण्यात आला आहे.
रेल्वे, दूरसंचार आणि इलेक्ट्रॉनिक आणि माहिती तंत्रज्ञान मंत्री अश्विनी वैष्णव यांनी आज लोकसभेत एका प्रश्नाच्या लेखी उत्तरात ही माहिती दिली.
R.Aghor/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 88
युवा व्यवहार आणि क्रीडा मंत्रालय
मल्लखांब, कल्लरीपयट्टू, गटका, थांग-था, योगासने आणि सिलबाम या देशी क्रीडाप्रकारांची “ग्रामीण आणि देशी/आदिवासी खेळ प्रोत्साहन”या खेलो इंडिया योजनेच्या उपक्रमासाठी निवड: अनुराग ठाकूर
नवी दिल्ली, 26 जुलै 2022
भारताच्या अनेक भागात स्थानिक संस्कृती आणि परंपरांनुसार अनेक देशी क्रीडाप्रकार खेळले जातात. “क्रीडाक्षेत्र’ हा राज्याचा विषय असल्याने, देशातील अशा देशी खेळांना प्रोत्साहन देण्याची आणि अशा खेळांच्या विकासासाठी विशेष प्रशिक्षण कार्यक्रम आयोजित करण्याची प्राथमिक जबाबदारी, संबंधित राज्ये आणि केंद्रशासित प्रदेशांची आहे. राज्यांच्या या प्रयत्नांना केंद्र सरकार पाठबळ देते.
केंद्रीय क्रीडा मंत्रालय केंद्रीय क्षेत्रावरील एक योजना- “खेलो इंडिया- क्रीडा विकासासाठी राष्ट्रीय कार्यक्रम राबवत  राबवत आहे. या अंतर्गत, एक उपक्रम, “ग्रामीण आणि देशी/ आदिवासी क्रीडाप्रकारांना प्रोत्साहन” अशा नावाने राबवला जातो. देशी खेळांना याअंतर्गत प्रोत्साहन दिले जाते. मल्लखांब, कल्लरीपयट्टू, गटका, थांग-था, योगासने आणि सीलबम अशा पारंपरिक देशी खेळांची यासाठी निवड करण्यात आली आहे. या खेळांसाठी पायाभूत सुविधा निर्माण, उपकरण सहाय्य, प्रशिक्षकांची नेमणूक आणि शिष्यवृत्ती यासाठी निधी मंजूर करण्यात आला आहे. त्याशिवाय, मल्लखांब, कल्लरीपयट्टू, गटका, थांग-था आणि योगासने हे खेळ, नुकत्याच हरियाणातील पंचकुला इथे झालेल्या खेलो इंडिया युवा क्रीडा स्पर्धेतही समाविष्ट करण्यात आले होते.
अशी माहिती, केंद्रीय युवा व्यवहार आणि क्रीडा मंत्री अनुराग ठाकूर यांनी आज लोकसभेत एका प्रश्नाच्या लिखित उत्तरात दिली.N.Chitale/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 125
माहिती आणि प्रसारण मंत्रालय
चित्रपटाच्या कथेची मुळे क्यूबन वास्तवात दडलेली असून, चित्रपट आंतरराष्ट्रीय पातळीवरील समकालिन वास्तवता दर्शवितो –रॉड्रिगो बॅरिउसो
‘माईने’ लोकांशी जोडण्याबाबत आहे – मॅथ्यू ब्राऊन
तृतीयपंथीयांच्या मुद्यांवर बोलले जाणे अपेक्षित, हा चित्रपट या समस्येवर संवाद साधू शकतो – सीवम
पणजी, 22 नोव्हेंबर 2018
‘अ ट्रान्सलेटर’ हा चित्रपट माझ्या कुटुंबातल्या अत्यंत वैयक्तिक गोष्टीवर आधारीत आहे. चित्रपटाच्या कथेची मुळे क्यूबन वास्तवात दडलेली आहेत, असे या चित्रपटाचे दिग्दर्शक रॉड्रिगो बॅरिउसो यांनी सांगितले. इफ्फी महोत्सवात संध्याकाळी आयोजित संयुक्त पत्रकार परिषदेत ते बोलत होते. स्पर्धात्मक विभागात या चित्रपटाचा समावेश आहे.
आपल्या वडिलांच्या सत्यकथेवर आधारित हा चित्रपट आहे. अशा प्रकारच्या कथानकासाठी असा मंच उपलब्ध होणे, हाच एक पुरस्कार असल्याच्या भावना रॉड्रिगो यांनी व्यक्त केल्या. या चित्रपटाला यंदा शांघाय आंतरराष्ट्रीय चित्रपट महोत्सवात गोल्डन गॉब्लेट पुरस्कार मिळाला आहे.
इफ्फी महोत्सवात वर्ल्ड पॅनोरमाअंतर्गत दाखवण्यात आलेला ‘माईने’ चित्रपट मॅथ्यू ब्राऊन यांनी दिग्दर्शित केला आहे. भावनांची गुंतागुंत, अंतर्मुखता, आत्मशोध याबद्दल हा चित्रपट आहे. लोकांशी जोडणारा हा चित्रपट असल्याचे ब्राऊन यांनी सांगितले. विवाहित स्पॅनिश महिलेच्या आत्मशोधाच्या प्रवासाची ही कथा आहे.
तृतीयपंथीयांविषयीच्या प्रश्नांवर बोलले गेले पाहिजे आणि हा चित्रपट एक प्रयत्न असल्याचे ‘रुभा’ या द्वैभाषिक चित्रपटाचे दिग्दर्शक लेनीन सीवम यांनी सांगितले. इफ्फी महोत्सवात वर्ल्ड पॅनोरमाअंतर्गत हा चित्रपट दाखवण्यात आला. तरुण आशियाई तृतीयपंथी महिला ‘रुभा’ आणि एक विवाहित पुरुष यांची ही प्रेमकथा आहे. तमिळ लघुकथेतून प्रेरणा घेऊन श्रीलंकेत मुळं असलेल्या कॅनेडिअन दिग्दर्शकाचा हा चित्रपट आहे.
तृतीयपंथी सामान्य व्यक्तींसारखेच असतात, असे या चित्रपटात ‘रुभा’ची भूमिका साकारणाऱ्या अम्रीत संधूने सांगितले.
लेनीन सीवम यांनी अनेक लघुपट दिग्दर्शित केले असून ‘1999’ या त्यांच्या पहिल्या चित्रपटाला अनेक आंतरराष्ट्रीय पुरस्कार मिळाले आहेत.
B. Gokhale/S. Kakade/D. Rane
(Visitor Counter : 76
संरक्षण मंत्रालय
नौदल कमांडर परिषद 22/1: पूर्वरंग
नौदल कंमाडर परिषदेच्या यंदाच्या पहिल्या आवृत्तीचे आयोजन 25 ते 28 एप्रिल, 2022 दरम्यान करण्यात आले आहे. प्रस्तुत परिषद नौदलातल्या कमांडर्ससाठी लष्करी- सामरिक स्तरावर महत्वाच्या सागरी विषयांवर चर्चा करण्यासाठी तसेच संस्थात्मक मंचाव्दारे वरिष्ठ सरकारी अधिका-यांशी संवाद साधण्यासाठी एक व्यासपीठ म्हणून कार्य करते. परिषदेमध्ये संरक्षण मंत्री राजनाथ सिंह, परराष्ट्र व्यवहारमंत्री एस. जयशंकर, राष्ट्रीय सुरक्षेच्या संबंधित विषयांवर नौदल कमांडर्सना मार्गदर्शन करणार आहेत आणि त्यांच्याशी संवाद साधणार आहेत. यावेळी लष्कर आणि वायूसेनेचे प्रमुख, नौदल कमांडर्सबरोबर संवाद साधतील आणि तीनही सेवांच्या सामायिक क्रियाकलापसंबंधीचे वातावरण आणि तीनही सेवांचे एकत्रीकरण, समन्वय तसेच सज्जता वाढविण्याच्या दृष्टीने चर्चा करण्यात येणार आहे.
परिषदेमध्ये नौदलाने गेल्या सहा महिन्यांत हाती घेतलेले प्रमुख कार्यक्रम तसेच सामुग्री, लॉजिस्टिक, मनुष्य बळ विकास, प्रशिक्षण आणि प्रशासकीय उपक्रमांचा आढावा नौदल प्रमुख, इतर नौदल कमांडर्ससह घेणार आहेत. त्याचबरोबर महत्वाच्या उपक्रमांसाठी भविष्यातल्या योजनांवर विचार विनिमय करण्यात येणार आहे. रशिया -युक्रेन यांच्या दरम्यान सुरू असलेल्या संघर्षामुळे उद्भवलेल्या परिस्थितीच्या पार्श्वभूमीवर तसेच शेजारी देशामधील सुरक्षा स्थितीच्या पार्श्वभूमीवर भू-सामरिक गतिशीलतेविषयी यावेळी चर्चा करण्यात येणार आहे.
भारतीय नौदल भविष्यात लढाऊ सज्जतेसाठी विश्वासार्ह आणि एकसंध शक्ती बनण्यावर लक्ष केंद्रीत करीत आहे. तसेच प्रत्येक आदेशाची अतिशय काटेकोरपणे अंमलबजावणी करीत आहे. भारताचे वाढते सागरी हितसंबंध लक्षात घेवून गेल्या काही वर्षामध्ये नौदलाने आपल्या परिचालनात लक्षणीय वाढ केली आहे. अलिकडेच नौदलाने ‘प्राधान्य सुरक्षा भागीदार’’ म्हणून कार्याचे प्रमाणही वाढवले आहे. पंतप्रधानांच्या दृष्टिकोणाचा एक भाग म्हणून ‘व्हिजन सागर’  मोहीम हाती घेतली आहे. यामध्ये 2020-21 मध्ये भारतीय नौदलाच्या जहाजांच्या माध्यमातून कोविड काळामध्ये किनारपट्टीलगतच्या देशांना अन्नधान्य आणि वैद्यकीय सामुग्रीची मदत पुरविण्यात आली.
उपराष्ट्रपती कार्यालय
लोकसाहित्य परंपरेचे पुनरुज्जीवन करून, सामाजिक बदलासाठीचे साधन म्हणून त्याचा वापर करावा : उपराष्ट्रपती व्यंकय्या नायडू
भारतीय लोकसाहित्याचे व्यापक दस्तावेजीकरण आणि डेटाबेस तयार करण्याचे उपराष्ट्रपतींची आवाहन
भारतीय लोकसाहित्य परंपरा साजरा करणाऱ्या एका समारंभाला उपराष्ट्रपतींचे संबोधन
नवी दिल्ली, 23 ऑगस्ट 2021
भारतीय लोकसाहित्य परंपरेचे पुनरुज्जीवन करून स्त्री पुरुष समानता आणि बालिकांचे संरक्षण अशासारख्या सामाजिक कार्यासाठी लोकसाहित्याच्या क्षमतांचा उपयोग करून घ्यावा असे आवाहन उपराष्ट्रपती एम. व्यंकय्या नायडू यांनी आज केले.
विविध पारंपारिक लोक साहित्याची लोकप्रियता हळूहळू कमी होत असल्याबाबत त्यांनी चिंता व्यक्त केली. विविध पारंपारिक लोककला प्रकार सादर करणारे समुदाय हळूहळू नाहीसे होत आहेत असे त्यांनी सांगितले. अशा समुदायातील कुटुंबांमधील तरुण वर्गाने यातील प्रशिक्षण घेऊन कौशल्ये आत्मसात करावीत असे ते म्हणाले. या युवकांनी सामाजिक बदलासाठी लोककला माध्यमाचा अंगीकार करावा असे सांगितले.
आपल्या देशातील लोककला परंपरेचा एक संपन्न डेटाबेस निर्माण करण्याच्या आवश्यकतेवरही नायडू यांनी भर दिला. भारतीय लोककला परंपरांशी संबंधित एका सोहळ्याला दूरदृश्य प्रणालीद्वारे संबोधित करताना उपराष्ट्रपतींनी आपला महान इतिहास आणि लोक कलांचे समृद्ध वैविध्य तसेच भारतातील मौखिक परंपरा या सर्व बाबी अधोरेखित करत त्यांना लोकप्रिय करण्याचे आवाहन केले.
भारतात पूर्वीच्या काळात लोककथांना मोठ्या प्रमाणावर बहर येण्याचे कारण म्हणजे ग्रामीण भागात त्यांना मिळणारी मोकळीक. आपली पारंपारिक मुल्ये आणि सांस्कृतिक परंपरा ग्रामीण जीवनप्रवाहात गुंफली गेली आहेत असेही त्यांनी नमूद केले.
"या संस्कृतीला संरक्षण दिले गेले पाहिजे कारण आपली ही मूलभूत सांस्कृतिक परंपरा हरवली तर ती पुन्हा मिळवता येणार नाहीत", असेही त्यांनी सांगितले. लोकसाहित्याचे पुनरुज्जीवन आणि नव्या पिढीला त्याबाबत माहिती देण्यासाठी शाळा तसेच महाविद्यालयांमध्ये या विषयावर वार्षिक कार्यक्रम आयोजित करून लोककला प्रकारांना प्रोत्साहन दिले जावे असेही त्यांनी सुचवले.
ऑनलाइन आणि डिजिटल मंचाचा योग्य वापर करत आपल्या लोककला प्रकारांना पुनरुज्जीवित करावे असे ते म्हणाले. दूरदर्शन आणि आकाशवाणी सारख्या सार्वजनिक प्रक्षेपणाच्या माध्यमातून या लोककलांवर आधारित कार्यक्रमांना महत्त्व दिले जायला हवे, असेही त्यांनी सांगितले.
कर्नाटक सरकारने कर्नाटक लोकसाहित्य विद्यापीठाची स्थापना केल्याबद्दल त्यांनी यावेळी कर्नाटक सरकारची प्रशंसा केली. कर्नाटक जानपद विश्वविद्यालय असे नाव असलेले हे विद्यापीठ लोकसाहित्याचा अभ्यास आणि संशोधन यांना समर्पित आहे.S.Tupe/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 305
माहिती आणि प्रसारण मंत्रालय
44 व्या टोरोंटो आंतरराष्ट्रीय चित्रपट महोत्सव-2019 मध्ये इंडिया पॅवेलियनचे उद्घाटन
इफ्फी-2019 चे पोस्टर आणि माहिती पुस्तिकाचे प्रकाशन
नवी दिल्ली, 6 सप्टेंबर 2019
कॅनडातले भारताचे उच्चायुक्त विकास स्वरुप यांनी आज 44 व्या टोरंटो आंतरराष्ट्रीय चित्रपट महोत्सव-2019 अर्थात टी आय एफ एफ मध्ये इंडिया पॅवेलियनचे उद्घाटन केले. यामुळे परदेशात भारतीय सिनेमे दाखवण्यासाठी एक व्यासपीठ उपलब्ध होईल तसेच व्यवसायाच्या नवीन संधी उपलब्ध होतील.
या उद्घाटन समारंभात गोव्यात या वर्षी होणाऱ्या भारतीय आंतरराष्ट्रीय चित्रपट महोत्सवाच्या सुवर्ण महोत्सवानिमित्त पोस्टर आणि माहिती पुस्तिकेचेही प्रकाशन करण्यात आले. यावेळी उपस्थितांनी या महोत्सवात होणाऱ्या विविध कार्यक्रमांबाबत उत्सुकता दर्शवली तसेच गोव्यात होणाऱ्या या महोत्सवाला उपस्थित राहायला इच्छुक असल्याचे मत व्यक्त केले.
भारतीय चित्रपटांनी जागतिक स्तरावर चित्रपट निर्मितीत नवीन मापदंड निर्माण केले आहेत. प्रत्येक चित्रपट महोत्सवात भारताच्या संभाव्य शक्तीला पसंती दिली जाते असे विकास स्वरुप यावेळी म्हणाले.
इंडिया पॅवेलियनच्या या उद्घाटन समारंभात चित्रपट निर्मिती आणि चित्रपट महोत्सवाशी संबंधित सुमारे 60 मान्यवर उपस्थित होते. यावेळी इफ्फीतील सहभागासह विविध विषयांवर चर्चा झाली.
पार्श्वभूमी:-
कॅनडातल्या टोरंटो येथे 5 ते 15 सप्टेंबर 2019 दरम्यान होत असलेल्या टोरंटो आंतरराष्ट्रीय चित्रपट महोत्सवात माहिती आणि प्रसारण मंत्रालय आणि भारतीय उद्योग महासंघ संयुक्तपणे सहभागी झाले आहेत. भारतीय प्रतिनिधी मंडळात चित्रपट महोत्सव संचालनालयाचे अतिरिक्त महासंचालक चैतन्य प्रसाद आणि माहिती आणि प्रसारण मंत्रालयाचे सहसचिव धनप्रीत कौर यांचा समावेश आहे. कॅनडामध्ये भारतीय समुदाय मोठ्या संख्येने असल्यामुळे भारतीय सिनेमाप्रती अनेकांमध्ये स्वारस्य आहे.
B.Gokhale/S.Kane/P.Malandkar
(Visitor Counter : 154
आरोग्य आणि कुटुंब कल्याण मंत्रालय
कोविड मदतकार्याची अद्ययावत माहिती
कोविडशी झुंज देण्यासाठी जागतिक पातळीवरून मिळत असलेली मदत तत्परतेने राज्ये तसेच केंद्रशासित प्रदेशांकडे रवाना
भारताला आंतरराष्ट्रीय सहकार्याच्या भावनेतून विविध देश आणि संस्थांकडून 27 एप्रिल 2021 पासून कोविड-19 वरील उपचारांसाठी औषधे व वैद्यकीय साधनसामग्री प्राप्त होत आहे.
27 एप्रिल 2021 ते 17 मे 2021 पर्यंत एकूण 11,325 प्राणवायू कॉन्सन्ट्रेटर्स, 15,801 प्राणवायू नळकांडी; 19 प्राणवायू उत्पादन प्रकल्प; 8,526 जीवरक्षक प्रणाली/Bi PAP; जवळपास ~6.1L रेमडेसिविर वायल्स, रस्ते तसेच हवाई मार्गाने वितरीत झाल्या किंवा रवाना केल्या गेल्या.
14 व 15 मे 2021 रोजी ऑस्ट्रेलिया, अमेरिका, इंडो-स्वीस चेंबर ऑफ कॉमर्स यांच्याकडून आलेल्या मुख्य सामग्रीत खालील गोष्टींचा समावेश होता.
|
|
Consignments
|
|
Quantity
|
|
Ventilators/BiPAP/CPAP
|
|
1056
|
|
Remdesivir
|
|
57,893Additionally, masks were also received.
Photo 1. Dr Manish Ramvat, Medical Suprintendant, GMERS Hospital, Dharpur Patan, Gujarat speaks about how equipment received as part of foreign assistance will aid COVID19 patients.
[DD News Twitter Link: https://twitter.com/DDNewslive/status/1394297327855104010?s=08]
Photo 2. Dr M. Lego, Director Health Services, Arunachal Pradesh expresses gratitude over the COVID19 equipment & supplies received from abroad through Government of India helping patients in Arunachal Pradesh.
[DD News Twitter Link: https://twitter.com/DDNewslive/status/1394298469393698817?s=08]
Photo 3. Flight no. SV760 from Spain arrived at around 1700 hours with Oxygen Concentrators, Ventilators, humidifiers, oxygen mask, oxygen nasal tube, etc.
[DD News Twitter Link: https://twitter.com/DDNewslive/status/1394285112552951808?s=08]
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- Over 154 cr vaccine doses have been administered so far under Nationwide Vaccination Drive
- India's Active caseload currently stands at 9,55,319
- Active cases stands at 2.65%
- Recovery Rate currently at 96.01%
- 60,405 recoveries in the last 24 hours increases Total Recoveries to 3,46,30,536
- 1,94,720 new cases in the last 24 hours
- Daily positivity rate 
- Weekly Positivity Rate 
- 69.52 cr Total Tests conducted so far
#Unite2FightCorona
#IndiaFightsCorona
नवी दिल्ली/मुंबई, 12 जानेवारी 2022
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंतच्या तात्पुरत्या अहवालांनुसार, गेल्या 24 तासांत लसीच्या 85 लाखांहून अधिक  मात्रा देऊन भारतातील कोविड-19 लसीकरण व्याप्तीने 153.80 कोटी  मात्रांचा टप्पा पार केला आहे. 1,64,73,522 लसीकरण सत्रांच्या माध्यमातून या मात्रा देण्यात आल्या.
गेल्या 24 तासांत 60,405 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची एकूण संख्या  3,46,30,536 झाली आहे. परिणामी, भारतातील कोरोनामुक्तीचा दर 96.01% इतका आहे.
गेल्या 24 तासात 1,94,720 नव्या कोरोना रुग्णांची नोंद झाली. भारतातील उपचाराधीन कोरोनाबाधितांची संख्या सध्या 9,55,319 आहे.देशात आढळलेल्या एकूण कोरोनाबाधित रुग्णांपैकी उपचाराधीन रुग्णांचे प्रमाण 2.65% आहे.
देशभरात चाचण्यांची क्षमता सातत्याने वाढवली जात आहे. गेल्या 24 तासात एकूण 17,61,900 चाचण्या करण्यात आल्या. भारताने आतापर्यंत एकूण 69.52 कोटींपेक्षा जास्त  चाचण्या केल्या आहेत. देशभरात चाचणी क्षमता वाढवली असताना, साप्ताहिक पॉझिटिव्हिटी दर सध्या 9.82% आहे आणि दैनंदिन पॉझिटिव्हिटी दर देखील 11.05%.नोंदविण्यात आला आहे.
इतर अपडेट्स :
- राज्ये आणि केंद्रशासित प्रदेशांकडे अद्याप न वापरलेल्या 16 कोटी 50 लाखांपेक्षा जास्त मात्रा शिल्लक आहेत.
- राष्ट्रीय युवा महोत्सव आणि कोविड लसीकरण जनजागृती मोहिमेचा जिल्हाधिका-यांच्या हस्ते शुभारंभ करण्यात आला.
Statewise status of Omicron Variant
|
|
S. No.
|
|
State
|
|
No. of Omicron Cases
|
|
Discharged/Recovered/Migrated
|
|
1
|
|
Maharashtra
|
|
1,281
|
|
499
|
|
2
|
|
Rajasthan
|
|
645
|
|
402
|
|
3
|
|
Delhi
|
|
546
|
|
57
|
|
4
|
|
Karnataka
|
|
479
|
|
26
|
|
5
|
|
Kerala
|
|
350
|
|
140
|
|
6
|
|
Uttar Pradesh
|
|
275
|
|
6
|
|
7
|
|
Gujarat
|
|
236
|
|
186
|
|
8
|
|
Tamil Nadu
|
|
185
|
|
185
|
|
9
|
|
Haryana
|
|
162
|
|
146
|
|
10
|
|
Telangana
|
|
123
|
|
47
|
|
11
|
|
Odisha
|
|
102
|
|
8
|
|
12
|
|
Andhra Pradesh
|
|
54
|
|
9
|
|
13
|
|
Bihar
|
|
27
|
|
0
|
|
14
|
|
Punjab
|
|
27
|
|
16
|
|
15
|
|
West Bengal
|
|
294
|
|
10
|
|
16
|
|
Goa
|
|
21
|
|
19
|
|
17
|
|
Madhya Pradesh
|
|
10
|
|
10
|
|
18
|
|
Assam
|
|
9
|
|
9
|
|
19
|
|
Uttarakhand
|
|
8
|
|
8
|
|
20
|
|
Meghalaya
|
|
5
|
|
4
|
|
21
|
|
Jammu and Kashmir
|
|
13
|
|
5
|
|
22
|
|
Andaman and Nicobar Islands
|
|
3
|
|
0
|
|
23
|
|
Chandigarh
|
|
3
|
|
3
|
|
24
|
|
Puducherry
|
|
2
|
|
2
|
|
25
|
|
Chhattisgarh
|
|
3
|
|
3
|
|
26
|
|
Himachal Pradesh
|
|
1
|
|
1
|
|
27
|
|
Ladakh
|
|
1
|
|
1
|
|
28
|
|
Manipur
|
|
1
|
|
1
|
|
|
|
Total
|
|
4,868
|
|
1,805S.Patil/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 132